יוסי בידץ

יוסי בידץ (נולד ב-1961) הוא מנכ"ל המרכז לטכנולוגיה חינוכית (מטח), אלוף במילואים בצה"ל, כיהן כמפקד המכללה לביטחון לאומי והמכללות הצבאיות; קודם לכן עמד בראש חטיבת המחקר באגף המודיעין של צה"ל בין יוני 2006 ליוני 2011.

קורות חייו 
יוסי בידץ נולד ביבנאל ב-1961, בן לדקלה (לבית גלובמן) ואלוף-משנה אורי בידץ. הוא גדל בשיכון הצנחנים ברמת גן. לאחר שנת שירות התגייס לצה"ל והתנדב לסיירת מטכ"ל בעקבות אחיו , שהיה מפקד צוות ביחידה ונהרג במלחמת יום הכיפורים. בעקבות בעיות בריאות עבר לשרת במודיעין. כיהן בשורה של תפקידים בכירים באגף המודיעין, ובכלל זאת כקמ"ן בסיירת מטכ"ל במערך המבצעים המיוחדים וקצין המודיעין של פיקוד הצפון עד ינואר 2006. ביוני באותה שנה מונה לראש חטיבת המחקר וכיהן בתפקיד במשך 5 שנים. בדצמבר 2011 קודם לדרגת אלוף ומונה למפקד המכללה לביטחון לאומי והמכללות הצבאיות. באוגוסט 2015 הוחלף על ידי תמיר היימן ופרש מצה"ל.

בידץ הוזכר באמצעי התקשורת כמי שהזהיר את ראשי מערכת הביטחון מפני הרחבת המבצע הקרקעי בסוף מלחמת לבנון השנייה וכמי שהצהיר מספר חודשים לאחר המלחמה על שיבת חזבאללה ליכולותיו מלפני המלחמה.

באוגוסט 2018 נכנס בידץ לתפקיד מנכ"ל המרכז לטכנולוגיה חינוכית.

בידץ הוא בעל תואר ראשון בביולוגיה וחקלאות מהאוניברסיטה העברית בירושלים ותואר שני במנהל עסקים מאוניברסיטת תל אביב. בשנים 2000–2001 היה עמית מחקר במכון וושינגטון למדיניות המזרח התיכון (WINEP) . בשנת 2016 היה עמית מחקר במכון ברוקינגס בוושינגטון.

בוגר התוכנית לבכירים בשירות הציבורי מטעם קרן וקסנר, באוניברסיטת הרווארד.

חיים אישיים 
בידץ הוא בן דוד של הסופרת מיכל גוברין. דודו של אביו הוא עקיבא גוברין. נשוי ואב לשלושה.

קישורים חיצוניים 

 
 
 
 
 יוסי בידץ ודימה אדמסקי, התפתחות הגישה הישראלית להרתעה - דיון ביקורתי בהיבטיה התאורטיים והפרקטיים, עשתונות 8 אוקטובר 2014
 יוסי בידץ, Bashar's first year from ophthalmology to a national vision, מכון וושינגטון למדיניות המזרח התיכון, 2001.
 יוסי בידץ, Strategy as a learning process-an israeli case study for the new administration, מכון ברוקינגס, 2016.
 
 למידה דיגיטלית לא נועדה רק להתמודדות במשבר; צריך לתת יותר עצמאות למורים, 23 באפריל 2020, ישראל היום

ביאורים

הערות שוליים 

יבנאל: אישים
קציני מודיעין של פיקוד הצפון
ראשי חטיבת המחקר
לוחמי סיירת מטכ"ל
אלופי צה"ל
מפקדי המכללות הצבאיות
אנשי חינוך ישראלים
בוגרי האוניברסיטה העברית בירושלים
קציני צה"ל בוגרי תוכנית המנהיגות הבכירה של קרן וקסנר
ישראלים שנולדו ב-1961